Naši chlapci Marek Belanec, Róbert Sluka, Matúš Strečanský a Martin Schlossár absolvovali 10 dní v talianskej akadémii Genova International School of Soccer po tom, ako obdržali pozvánku od skauta. Ako vyzeral ich pobyt, ako prebiehali jednotlivé dni a aké majú nové skúsenosti nám chlapci prezradili sami.
MAREK BELANEC
1. Aké boli tvoje pocity, keď si sa dozvedel, že máš príležitosť ísť na kemp do talianska?
Moje pocity boli veľmi pekné. Bol som prekvapený, vôbec som nevedel, čo mám od toho čakať, ale bol som veľmi rád a ponuku ísť do tohto kempu som prijal s radosťou. Veď to je možno životná šanca ako sa vo futbalovom živote posunúť vyššie.
2. Ako prebiehal prvý deň a privítanie?
Prišli sme do kempu, kde sme sa hneď ubytovali na hoteli. S radosťou nás privítali a pomaličky sme sa začali zoznamovať s novými spoluhráčmi a s prostredím.
RÓBERT SLUKA
3. Aký bol denný harmonogram?
Denný harmonogram závisel od toho, či sme mali zápas alebo iba tréning. Počas pobytu sme absolvovali tréningy a odohrali niekoľko zápasov. Ráno sme začínali raňajkami, po ktorých sme buď odchádzali na zápas alebo mali voľno pred tréningom, ktorý začínal o 10:30 a trval cez dve hodiny. Potom nasledoval spoločný obed, po ktorom sme opäť mali voľno a následne spoločná večera a po nej voľno. Mohli sme si ísť pozrieť mesto, do reštiky pozerať zápasy...
4. Ako vnímaš tréningový proces?
Tréningový proces bol o niečo dlhší ako u nás, väčšinou cez 2 hodiny. Tým pádom môžem tvrdiť, že tréning bol určite náročnejší, či už z hľadiska trvania alebo cvikov. Niektoré cviky boli pre mňa úplne nové, bolo potrebné si ich osvojiť. Každopádne to bolo niečo nové, čo mi prinieslo cenné skúsenosti do budúcnosti.
MATÚŠ STREČANSKÝ
5. Koľko zápasov ste odohrali?
Odohrali sme 7 zápasov proti kvalitným tímom. Najnáročnejší zápas sme odohrali vo Francúzsku proti Nice B, ktorého súčasťou boli aj dvaja hráči z A mužstva. Pred týmto zápasom nás tréner povzbudil a povedal nám, že v tomto zápase môžeme ukázať svoje kvality a je to príležitosť presadiť sa ďalej. Odohrali sme zápas aj s tímom AS Monaco, ktorý tiež považujem za náročnejší, ale o to zaujímavejší. Futbalový klub Spezia bol pre mňa zaujímavý kvalitnými podmienka, ktoré svojim hráčom ponúkajú, či už z hľadiska tréningových plôch alebo starostlivosti o hráčov.
6. Ako vnímaš túto skúsenosť?
Považujem túto príležitosť za veľkú skúsenosť. Zažil som niečo úplne nové, okrem toho, že som mohol vidieť nové miesta, tak som mal možnosť odohrať zápasy proti skúseným a zvučným európskym tímov.
MARTIN SCHLOSSÁR
8. Aký dojem zanechali na teba tréneri, spoluhráči a celkovo prostredie?
Z tohto výletu mám pozitívne dojmy. Mal som možnosť spoznať viacero profesionálnych trénerov, taktiež hráčov z celého sveta, či už z Kanady, Nového Zélandu, Austrálie a odohrať zápasy proti klubom na veľmi dobrej úrovni.
7. Zopakoval by si si takýto kemp?
Určite áno, absolvovanie týchto zápasov mi prinieslo veľa skúseností, mali sme len 3 tréningy za celý kemp, ale na druhej strane sme odohrali 7 zápasov, a to je úplne iná skúsenosť. Tréningový proces bol na kvalitnej úrovni, ale predsa sa to so zápasom nedá porovnať. Som vďačný, že sa mi naskytla takáto príležitosť a určite by som si ju rád zopakoval.
07.07.2022 15:05:31 Dospelí
Naši muži sa v sezóne 2022/2023 predstavia v novovzniknutej 5. Lige SZ. V lige sa objavia okrem tradičných súperov z minulej sezóny aj štyri ...
25.06.2022 13:52:33 Dospelí
V poslednej dobe sa naskytovalo stále viac otáznikov o následujúcej sezóne našich mužov. S informáciami sme boli opatrný, nakoľko sme ...
17.06.2022 09:17:22 Dospelí
Sezóna 2021/2022 sa blíži ku koncu. V poslednom zápase sezóny vycestujú naši muži na ihrisko do Domaniže, kde si zmerajú ...
13.06.2022 17:51:28 Dospelí
V sobotu odohralo naše A-mužstvo posledný domáci zápas sezóny proti súperovi z Piešťan. Práve náš súper z kúpeľného mesta sa ...
08.06.2022 16:31:12 Dospelí
V predposlednom kole sezóny 2021/2022 narazí naše A-mužstvo na PFK Piešťany. Posledný domáci zápas sezóny sa odohrá v sobotu o ...
31.05.2022 10:44:02 Dospelí
V sobotu odohralo naše A-mužstvo 29. kolo IV.ligy sk. SZ ZsFZ proti TJ Tatran Cementáreň Ladce. Od začiatku zápasu vyvíjalo ...
26.05.2022 11:28:50 Dospelí
V sobotu o 17:00 privítajú naši muži 14. celok tabuľky, TJ Tatran Cementáreň Ladce. TJ Tatran Cementáreň Ladce sa ...
24.05.2022 23:52:53
V nedeľu odohralo naše mužstvo atraktívny zápas proti súperovi z Gbelov, v ktorom padlo až 10 gólov! Aj napriek štyrom ...
webdizajn - tvorba www stránok, grafika, programovanie, SEO - optimalizácia stránok pre vyhľadávače • mobilné aplikácie - vývoj aplikácii pre iOS (iPhone, iPad, iPod), Android • dizajnmanuál - tvorba loga, logotyp, corporate identity
© 2015 GIBOX, s.r.o. • Generuje redakčný systém YGScms •